El ple de l’Ajuntament de Burjassot acorda el reconeixement oficial del genocidi armeni
2025-07-24

L’Ajuntament de Burjassot ha aprovat en el ple ordinari del mes de gener, amb els vots a favor de BLOC-Compromís i EU, i l’abstenció del PSPV-PSOE i del PP, la moció presentada per Compromís en la qual el Consistori acorda el reconeixement oficial del genocidi armeni i condemna els crims contra la humanitat que es van realitzar durant el mateix.

Tal com assenyala la moció, “aquest any es compleixen 100 anys del genocidi armeni, considerat com el primer genocidi del segle XX. Entre els anys 1915 i 1921 van tenir lloc un conjunt de massacres i deportacions de la població armènia de l’actual territori de Turquia, especialment durant el règim dels Joves Turcs, en el qual van morir un milió i mitg d’armenis i altres dos milions van haver d’abandonar les seues cases”, formant la gran diàspora armènia.

Així mateix, es dóna trasllat de la mateixa a l’Associació Ararat de Mislata, al Ministre d’Exteriors, als grups polítics amb representació en el Congrés dels Diputats, als grups polítics amb representació en les Corts Valencianes, a l’ambaixada d’Armènia en l’Estat espanyol, i al teixit associatiu de Burjassot